Here is a page extracted from Wikipedia that may contain CSS, HTML, and a lot of unformatted text.

Title: پولين تشان بو-لين
Content: پولين تشان بو-لين (Pauline Chan Bo-Lin) (23 مايو 1973 - 31 يوليه 2002) ممثلة بورنوجرافية صينية

نشأتها 
اتولدت پولين تشان بو-لين يوم 23 مايو 1973 فى مدينة شانجهاى فى الصين ، وفى سنة 1985 سافرت مع أمها لمدينة هونج كونج

شغلها 
فى سنة 1988 اشتغلت پولين تشان بو-لين موديل   ، وفى سنة 1990 دخلت فى مسابقة Miss Asia Pageant (ملكة جمال آسيا) لكن ماخدتش أى ترتيب فيها

فى سنة 1991 دخلت پولين تشان بو-لين فى مجال البورنوجرافيا بتشجيع من امها علشان تقدر تصرف عليها . وفى الفترة من سنة 1991 لغاية سنة 1997 مثلت اكتر من 25 فيلم بورنوجرافى أهمهم Flowers of Shanghai و Sex for Sale و Whores from the North و Devil of Rape و Erotic Ghost Story 3 و Escape from Brothel و Behind the Pink Door و Flying Dagger و From Beijing with Love ، وكسبت شعبية كبيرة فى المجال ده بسبب أدائها الجرئ للمشاهد البورنوجرافية ، وده اللى خلاها أبرز رمز للجنس فى هونج كونج وكمان على مستوى الصين كلها

علاقاتها العاطفية 
فى سنة 1997 ابتدت پولين تشان بو-لين فى علاقة عشق مع المستثمر التايوانى هوانج چين-تشونج (Huang Jen-chung) اللى كانت اتعرفت عليه فى سنة 1993 و كان اكبر منها ب 33 سنة ، وسافرت معاه لمدينة تايبيه عاصمة تايوان علشان تعيش معاه . لكن بعد كده ظهر على حقيقته لما ابتدا يعاملها بوحشية لغاية لما خلاها ابتدت فى سنة 1998 تتورط فى تعاطى المخدرات وممارسة الشعوذة ، وفى أوائل سنة 1999 زهق منها وهجرها وده كان السبب الحقيقى ورا التصرفات الشاذة اللى عملتها پولين تشان بو-لين فى الفترة مابين سنة 1998 وسنة 2001 اللى كان منها : محاولة الانتحار وهى فى لقاء فى التليفزيون على الهوا ، قلع كل هدومها فى الشارع ووقوفها وهى عريانة ملط قدام الناس ، حرقها لبيتها ، محاولة السفر للخارج من غير باسبور و كان طبعا بيتم ترحيلها فى كل مرة ، ضرب أى حد قدامها فى الشارع وده كان السبب اللى خلاها تدخل السجن فى المملكه المتحده فى شهر ديسمبر 1999 . ونتيجة كل ده دخلت المستشفى اكتر من مرة علشان تتعالج من ادمانها لتعاطى المخدرات

فى أوائل شهر يوليه 2002 خلفت پولين تشان بو-لين ولد من راجل أمريكى من أصل صينى كان بيشتغل دى جيه فى تايبيه عاصمة تايوان بعدما مارسوا الجنس مع بعض من غير جواز

وفاتها 
فى يوم 31 يوليه 2002 انتحرت پولين تشان بو-لين بعدما رمت نفسها من شباك شقتها فى الدور ال24 من عمارة سكنية فى مدينة شانجهاى فى الصين وماتت فى ساعتها . و كانت كتبت رسالة قبل انتحارها قالت فيها أن سبب الانتحار هو أن جالها مرض نفسى اسمه اكتئاب ما بعد الولاده ده غير حزنها على نفسها بسبب اللى شافته من عشيقها الأولانى هوانج چين-تشونج (Huang Jen-chung) . وفى يوم 3 اغسطس 2002 اتعملت ليها جنازة على مستوى عالى انتهت بحرق جثمانها تطبيقا لشعاير ديانتها البوذيه

مصادر

لينكات برانيه 
 
 Pistol Packing Pauline Chan
 loveHKfilm entry
 HK cinemagic entry
 

ممثلات بورنوجرافيات
موديلات عريانة
ممثلات شبقيات
منتحرين
ممثلات بورنوجرافيات صينيات